อยากรู้ว่าพอเรากินยาคุมฉุกเฉินแล้วเราจะมีเพศสัมพันธ์ได้อีกเมื่อไหร่?
สวัสดีค่ะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์หลังรับประทานยาคุมกำเนิดฉุกเฉินอาจมีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรัง สามารถมีเพศสัมพันธ์ได้หลังกินยาคุมฉุกเฉิน แต่หากไม่พร้อมมีบุตรก็ควรป้องกันไปด้วย ไม่ว่าจะใส่ถุงยางอนามัย หรือเริ่มรับประทานยาคุมกำเนิดแบบแผง การกินยาคุมฉุกเฉินป้องกันเพศสัมพันธ์ที่เกิดไปแล้ว ไม่สามารถป้องกันเพศสัมพันธ์ที่ยังไม่เกิดหรือเกิดหลังจากกินยาได้ค่ะ